**Ministru kabineta noteikumu projektu**

**“Grozījumi Ministru kabineta 2014. gada 23. septembra noteikumos Nr. 567**

**“Noteikumi par mednieku un medību vadītāju apmācību un eksamināciju, kā arī medību dokumentu izsniegšanu un anulēšanu”” un “Grozījumi Ministru kabineta 2014. gada 22. jūlija noteikumos Nr. 421 “Medību noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nepieciešams operatīvi nodrošināt sekmīgu ERAF projekta “Zemkopības ministrijas un tās padotībā esošo iestāžu informācijas un komunikāciju tehnoloģiju attīstība” apakšprojekta ”Valsts meža dienesta informācijas sistēmas papildinājumu izstrāde un integrācija ar zemkopības nozares koplietošanas risinājumiem” rezultātu ieviešanu. |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projektam “Grozījumi Ministru kabineta 2014. gada 23. septembra noteikumos Nr. 567 “Noteikumi par mednieku un medību vadītāju apmācību un eksamināciju, kā arī medību dokumentu izsniegšanu un anulēšanu””:1) Medību likuma 14. panta otrā daļa;2) Valsts pārvaldes iekārtas likuma 10.panta astotā un desmitā daļa;Ministru kabineta noteikumu projektam “Grozījumi Ministru kabineta 2014.gada 22.jūlija noteikumos Nr. 421 “Medību noteikumi” – Medību likuma 3. panta ceturtā un piektā daļa, 5. panta otrā daļa, 8. pants, 10. panta otrā daļa, 13. panta otrā un trešā daļa, 17. panta otrā daļa 1. un 2. punkts, 18. pants, 22. panta pirmā daļa, 23. panta otrā un trešā daļa, 26. pants un 29. panta septītās daļas 2. punkts.Valsts meža dienesta iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2014. gada 23. septembra noteikumi Nr. 567 “Noteikumi par mednieku un medību vadītāju apmācību un eksamināciju, kā arī medību dokumentu izsniegšanu un anulēšanu” (turpmāk – noteikumi Nr. 567), kas reglamentē mednieku apmācību un eksamināciju, medību vadītāju eksamināciju, kā arī dokumentu un informācijas apmaiņu. Pašlaik tehniskās iespējas un attīstības projektos radītie apstākļi ļauj ērtāk un operatīvāk apmainīties ar informāciju starp iesaistītajām pusēm, kā arī nodrošināt eksaminācijas procesu elektroniskā vidē, tomēr jauninājumu ieviešanai nepieciešams izdarīt grozījumus noteikumos Nr. 567.Valsts meža dienests (turpmāk – VMD) un Zemkopības ministrija ir secinājuši, ka nepieciešami grozījumi noteikumos Nr. 567, lai nodrošinātu sekmīgu ERAF projekta “Zemkopības ministrijas un tās padotībā esošo iestāžu informācijas un komunikāciju tehnoloģiju attīstība” apakšprojekta ”Valsts meža dienesta informācijas sistēmas papildinājumu izstrāde un integrācija ar zemkopības nozares koplietošanas risinājumiem” rezultātu ieviešanu. Šī projekta ieviešana ļaus vienkāršot daudzus līdz šim īstenotus procesus un tos pārveidoti privātpersonām vieglāk pieejamā formātā, dodot iespēju saņemt pakalpojumus arī elektroniskā formā. ERAF projekta ieviešanas rezultātā ir plānotas šādas inovatīvas iespējas privātpersonām:1) elektroniski pieteikties medību eksāmenam, kā arī samaksāt valsts nodevu ar internetbankas starpniecību;2) elektroniski nokārtot mednieka vai medību vadītāja eksāmenu;3) atteikties no izziņas par medību apmācības kursu apmeklēšanu mācību iestādē, lai to kā dokumentu iesniegtu VMD. Tā vietā mācību iestāde pati izdarīs ierakstu Meža valsts reģistrā;4) iegādāties mednieka sezonas karti, nesaņemot to kā dokumentu, bet fiksējot informāciju par maksājuma veikšanu. Paredzēts, ka izdrukāt varēs tikai informāciju par izsniegtu sezonas karti;5) iegādāties atļauju ārvalstu medniekam medīt Latvijā. Atļauja vairs nebūs dokuments papīra formā. Paredzēts, ka izdrukāt varēs tikai informāciju par izsniegtu atļauju ārvalstu medniekam medīt Latvijā.Normatīvo aktu regulējumu pilnveidošanas un sinhronizācijas nolūkā tiek izdarīti grozījumi arī Ministru kabineta 2014. gada 22. jūlija noteikumos Nr. 421 “Medību noteikumi”, Medību likuma 23. panta trešās daļas deleģējumu un tiesisko regulējumu par mednieka sezonas kartes izsniegšanas kārtību pārceļot uz šo noteikumu projektu.Minētās problēmas Ministru kabineta noteikumu projekta pieņemšana atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts meža dienests |
| 4. | Cita informācija | Izziņas, kas personām izsniegtas par mednieku apmācības kursa noklausīšanos pirms šo noteikumu spēkā stāšanās dienas, ir derīgas līdz 2022. gada 31. decembrim. Ja līdz tam mednieka eksāmens nav sekmīgi nokārtots, apmācības kurss jāiziet no jauna. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektos noteiktais tiesiskais regulējums attiecas uz:1) Valsts meža dienestu;2) iestādēm un organizācijām, kas nodarbojas ar mednieku un medību vadītāju apmācību;3) medniekiem, kā arī personām, kas vēlas iegūt mednieka vai medību vadītāja kvalifikāciju;4) ārzemniekiem, kas vēlas medīt Latvijas teritorijā. Latvijā 2020. gadā mednieka sezonas kartes izsniegtas 20 124 medniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekti šo jomu neskar. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Atbilstības izmaksu monetārs novērtējums | Projekti šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekti “Grozījumi Ministru kabineta 2014. gada 23. septembra noteikumos Nr. 567 “Noteikumi par mednieku un medību vadītāju apmācību un eksamināciju, kā arī medību dokumentu izsniegšanu un anulēšanu”” un “Grozījumi Ministru kabineta 2014. gada 22. jūlija noteikumos Nr. 421 “Medību noteikumi”” ir savstarpēji saistīti. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekti no 11.02.2021. līdz 25.02.2021. tika publicēti Zemkopības ministrijas tīmekļvietnes www.zm.gov.lv sadaļā “Sabiedrības līdzdalība” un Valsts kancelejas tīmekļvietnes sadaļā <https://www.mk.gov.lv/content/ministru-kabineta-diskusiju-dokumenti>. Iebildumi vai priekšlikumi nav saņemti.Medniekus pāŗstāvošās nevalstiskās organizācijas ir informētas par noteikumu projektos ietvertajiem risinājumiem. |
| 2. | Sabiedrības līdzdalība projekta izstrādē | Noteikumu projekti ievietots Zemkopības ministrijas un Valsts kancelejas tīmekļvietnē. Iebildumi vai priekšlikumi nav saņemti. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests; iestādes un organizācijas, kas nodarbojas ar mednieku un medību vadītāju apmācību. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekti šo jomu neskar. |
| 3. | Cita informācija | Nav. |

Zemkopības ministrs K. Gerhards

Bārs 67027554

janis.bars@zm.gov.lv